এটিএম সালাম, নবীগঞ্জ থেকে ॥ নবীগঞ্জের বিবিয়ানা গ্যাস ফিল্ডের নর্থ প্যাডে চাকুরী পুনর্বহালের দাবীতে কর্মচারীদের সাথে অশোভন আচরণকালে পুলিশের ধাওয়া খেয়ে পুলিশের ভাষ্য অনুযায়ী হার্ট এ্যাটাকে নিহত মতিউর রহমানের মৃতদেহ গতকাল সোমবার পর্যন্ত সিলেট ওসমানী মেডিকেল কলেজ হাসপাতাল মর্গে পড়ে রয়েছে বলে জানা গেছে। গ্রামের লোকজন ও স্বজনরা দিনব্যাপী লাশের অপেক্ষার প্রহর গুনে লাশ না আসায় হতাশ হয়ে ঘরে ফিরে গেছেন। নিহতের পরিবারের লোকজন জানান, প্রশাসনিক জটিলতার কারনে মৃতের ময়না তদন্ত সম্পন্ন হয়নি। তারা জানান, আজ মঙ্গলবার ময়না তদন্ত শেষে মতিউরের মৃতদেহ গ্রামের বাড়ি পৌছার কথা রয়েছে। উল্লেখ্য, রবিবার বিকালে বিবিয়ানা গ্যাস কুপ এলাকার নর্থ প্যাডে হারানো চাকুরী ফিরে পাওয়ার দাবীতে কর্মরত সহযোগী সিকিউরিটি গার্ডদের কর্মস্থলে যোগ না দিতে অনুরোধ করে ...